stanford-oval/wikipedia huggingface dataset:
דוד חנזין
בארץ ישראל

באותן השנים הקים הרב אברהם יצחק קוק את ישיבתו ישיבת מרכז הרב בירושלים, והוא תר אחרי בחורים מצוינים, על מנת להביאם לישיבתו, הראי"ה שלח מכתבים לרבנים שונים ברחבי ברית המועצות, על מנת להודיעו על שמות של בחורים תלמידי חכמים, המומלצים להביאם לישיבתו. הרב מאיר סטלביץ', שהיה אב"ד, חסלביץ, המליץ לפני הראי"ה על הבחור דוד חנזין, וכך השתדל הרב קוק בשביל לשלוח לו סרטיפיקט, לעליה לארץ. בבקשת היציאה שלו מברית המועצות כתב הרב חנזין: אני תלמודיסט ואין לי מה לחפש בברית המועצות. לאחר דחיות שונות, והשתדלויות, מצד הרב גולדפיין, קיבל הרב חנזין בשנת ה'תרצ"ד את היתר היציאה. על בואו כותב הרב נריה ביומנו: "הגיע דוד חנזין, אני מכירו ממוסקבה, הוא כבר עבר על כל הש"ס, עכשיו יגור בדירתי, סבור אני לקבוע עמו זמני לימוד, הוא שקדן ובחור הגון".
חבריו בישיבה היו הרב יהודה גרשוני, והרב שאול ישראלי, שבפני שלושתם, היה חוזר הראי"ה את שיעורו לפני שמסרו לקהל התלמידים. בתקופת לימודו בישיבת מרכז הרב למד בחברותא אישית עם ראש הישיבה הראי"ה, שנים אחר כך סיפר לרב יצחק יהודא ירוסלבסקי, אשר בזמן לימודם ביחד, אם מישהו היה נוקש על דלת חדרם היה הרב קוק משיב "אני לא פה". כמו כן היה הרב דוד מתלווה אל הראי"ה במסעותיו, על מנת לשמש לראי"ה כש"ס מהלך בלימודיו. הראי"ה היה מחבבו ממש, והיה מכנהו "מיין דוד'ל" (בעברית: דוד'ל שלי). חבריו מציינים את התמדתו בתקופת לימודיו בישיבה, את עדינותו הרבה ויראת השמים בהן הצטיין. באותו הזמן התקרב אל גדולי ירושלים באותה תקופה, בהם: הרב אפרים בורודיאנסקי, וכן אל הרב יעקב משה חרל"פ, ואל הרב צבי יהודה קוק.
בי"ג באלול ה'תש"ג, נשא לאשה את מרת רחל בת הרב ישראל אריה ספיר אב"ד פתח תקווה (נפטרה בשנת ה'תשי"א). לאחר נישואיו למד בבית מדרש לתורת ארץ ישראל. בשנת ה'תש"ד החל לכהן כמשיב ובהמשך גם כר"מ בישיבת אחי תמימים בתל אביב. בשנת ה'תשי"א מונה לרב וחבר בית הדין, בעיר פתח תקווה, ושם התגורר עד יומו האחרון.
נפטר בליל שבת י"ט בתמוז ה'תשס"ג ונקבר בבית הקברות סגולה. לרב חנזין ארבעה בנים ובת. שנתיים קודם פטירתו נפטר בנו.
לאחר פטירתו - רחוב בפתח תקווה, עיר מגוריו, הונצח על שמו.
התקרבותו לחסידות

במשך תקופת לימודיו בישיבת מרכז הרב, התקרב אל חסידות חב"ד והיה מבקר הרבה בישיבה החב"דית ישיבת תורת אמת. בתקופה זו אף החל לגדל את זקנו. הרב חנזין נטל חלק פעיל בהקמת רשת אהלי יוסף יצחק, רשת חינוך המאגדת תחתיה את מוסדות חינוך חב"ד בארץ הקודש. ועמד בראשה כל חייו. וכן היה מעורב בתוכניות הלימודים השונות, ואף היה נוסע לביקורים בבתי הספר, על מנת לעקוב מקרוב על מצב הלימודים.
באחת השנים ביקש לנסוע לניו יורק לבקר בחצר הרבי, אך הרבי סירב בטענה שעליו להישאר ולקיים תפקידו נאמנה - "ואיך ינעם לו לבוא לכאן להשתטח על ציון כ"ק מו"ח אדמו"ר ולומר לו שלמרות שליחותו בקודש .. נטש הכל בשעה מיוחדת זו ונסע לכאן".
בשנת ה'תשל"ו, הורה הרבי מליובאוויטש לרב שלמה יוסף זוין, להקים גוף עליון של רבני חב"ד בישראל, שיהווה את הסמכות העליונה של חסידי חב"ד. עם הקמת בית הדין נתמנה הרב חנזין כחבר בבית הדין, ובשנת 1978 לאחר פטירת הרב זווין נתמנה הרב חנזין לעמוד בראשות בית הדין.
חבר הרבנות פתח תקווה

במהלך רבנותו בעיר פתח תקווה, פעל הרב חנזין רבות בעיר, בעיקר בענייני השחיטה, שמירת השבת, ושיעורי תורה שונים שהיה מוסר. היה בקשר הדוק עם הרבנים השונים בעירו שאף העריצו את עבודתו, מהם הרב יהושע משה אהרונסון, הרב ראובן כץ, וכן גיסו הרב דוד סלומון, ואחיינו הרב ברוך שמעון סלומון. היה אחראי מטעם הרבנות על כשרות הערובין, המקוואות ובית המטבחיים, שם עמד על כשרות השחיטה.
חבר הרבנות פתח תקווה > מלחמתו על שמירת השבת

הרב חנזין יצא פעמים רבות להפגין נגד חילול שבת בעירו, ואף נאסר בשל כך מספר פעמים. הוא היה הולך במשך השבת אל חנויות בעיר, ומבקש מהם לסגור את חנותם בשבת. ומפורסמת תמונתו בוויכוח עז מול ראש העיר דאז דב תבורי, על שמירת השבת בעיר.
לקריאה נוספת

מנחם זיגלבוים, דוד עבדי מסכת חיים מרתקת של הגאון החסיד הרב דוד חנזין ע"ה, הוצאת אשל כפר חב"ד, ה'תשס"ד.
הערות שוליים

↑  נפטר זקן רבני חב"ד בארץ - הרב דוד חנזין ע"ה באתר col, תמוז תשס"ג
| --- | --- |
בקרת זהויות :  NLI: 987007286147005171  VIAF: 260969114   WorldCat (עם VIAF): 260969114
דראגובטה

דראגובטה (Dragobete) הוא המקבילה הרומנית ליום ולנטיין והוא נחוג ביום 24 בפברואר.
לפי המיתולוגיה הרומנית דראגובטה היה גבר נאה, פוחז והולל, בנה של באבה דוכיה (Baba Dochia). על פי המסורות שהועברו מהדאקים דראגובטה היה סנדק החיות ורק אצל הרומנים עבר שינוי למגן האוהבים הנפגשים ביום האהבה. אהבת הנפגשים ביום דראגובטה דומה ל"אירוסי הציפורים" בתחילת העונה ואמורה להחזיק מעמד כל השנה.
יש אמונות עממיות רבות המתייחסות לדראגובטה ובהן האמונה שמי שלוקח חלק בחגיגות דראגובטה יהיה מוגן ממחלות (במיוחד מקדחת) במהלך השנה. דראגובטה אמור לעזור לכך שתהיה שנת שפע. ביום דראגובטה מתלבשים חגיגית, הצעירים והצעירות נפגשים לפני הכנסייה ויוצאים לחורשות ולשדות, כדי לאסוף פרחי אביב ראשונים. במחוז מחדינצי היה מנהג שנקרא "המעופף" - הבנות חזרו לכפר בריצה, כשהבנים המעוניינים רודפים אחריהן. אם הגבר השיג את הבחורה ומצא חן בעיניה, הייתה מנשקת אותו בפומבי. הנשיקה הזאת נחשבה כ
אירוסין לכל דבר ועניין. יום דראגובטה היה הזדמנות לקהילה לראות איזה חתונות צפויות בסתיו.
ביום דראגובטה מקובל לדאוג לבעלי החיים, כולל בעלי הכנף ואין שוחטים בעלי חיים ביום זה. נשים נהגו לנגוע בגבר מכפר אחר, כדי להיות מלאות תשוקה כל השנה. הבתולות אספו מהערב את שאריות השלג, שאריות שנקראו "שלג הפיות" והמים שנוצרו מהמסת השלג שימש אותן במהלך השנה להתייפות ולמגיית אהבה.
דיזיינר

| --- | --- |

 לידה:  3 במאי 1997 (בן 27) ברוקלין, ארצות הברית 
 שם לידה:  סידני רויל סלבי השלישי
 שם במה:  Designer Royel 
 מוקד פעילות:  ארצות הברית 
 תקופת הפעילות:  מ-2014
 סוגה:  מוזיקת היפ הופ, גנגסטא ראפ, אינדסטריאל היפ הופ, פאנק (Punk) ראפ, היפ הופ אלטרנטיבי, הארדקור ראפ, היפ הופ של החוף המזרחי, סאונדקלאוד ראפ, טראפ, הורורקור 
 שפה מועדפת:  אנגלית 
 כלי נגינה:  תוף 
 חברת תקליטים:  GOOD Music, דאף ג'אם 
 שיתופי פעולה בולטים:  קניה וסט, מייק דין
 lifeofdesiigner.com
 פרופיל ב-IMDb
 
סידני רויל סלבי השלישי (באנגלית: Sidney Royel Selby III: נולד ב-3 במאי 1997), הידוע בשם הבמה דיזיינר (Desiigner), הוא ראפר, זמר ופזמונאי, הידוע בביצוע סינגל הבכורה שלו, "Panda", שהגיע לצמרת מצעד הבילבורד הוט 100.
ביוגרפיה

סלבי נולד ב-3 במאי 1997 בברוקלין, ניו יורק. הוא ממוצא אפרו-ברבדי ואפרו-אמריקאי, והוא נכדו של מוזיקאי הבלוז גיטר קראשר (אנ'). הוא גדל בדיור הציבורי של לואי ארמסטרונג. הוא החל לתרגל שירה במקהלת בית הספר ובכנסייה. בגיל 14 החל בקריירת המוזיקה שלו.
קריירה

דיזיינר החל את הקריירה המוזיקלית שלו תחת הכינוי "דזולו" (Dezolo). ב-3 בדצמבר 2015, פרסם באינטרנט שיר בשם "Zombie Zombie", שלא זכה להצלחה. ב-15 בדצמבר, הוציא את סינגל הבכורה המסחרי שלו, "Panda", באמצעות SoundCloud. חמישה ימים לאחר מכן, פורסם השיר גם בחנות האייטונס. לאחר הוצאתו הרשמית בפברואר 2016, הגיע השיר למקום הראשון במצעד הבילבורד הוט 100. באותו החודש, דיזיינר חתם על חוזה הקלטות עם חברת GOOD Music של קניה וסט, בחסות דאף ג'אם. לאחר חתימת החוזה, התארח דיזיינר בשתי רצועות של קניה וסט: "Pt. 2" ו-"Freestyle 4", מתוך אלבומו השביעי, The Life of Pablo.
ביוני 2016, מגזין XXL חשף את רשימת "Freshmen Class", ודיזיינר נכלל ברשימה, יחד עם תשעה אמנים נוספים. ביוני 2016, יצא השיר "Champions" של הלייבל GOOD Music, בו משתתף דיזיינר לצד קניה וסט, גוצ'י מיין, ביג שון, 2 צ'יינז, טראוויס סקוט, יו גוטי וקוואבו. באותו החודש, ערך את הופעת הבכורה הטלוויזיונית שלו בארצות הברית, כאשר ביצע את השיר "Panda" בטקס פרסי ה-BET של 2016. ב-26 ביוני, הוציא את המיקסטייפ הראשון שלו, New English, שהגיע למקום ה-22 במצעד הבילבורד הוט 100. בשנת 2017, זכה בשני פרסים במסגרת טקס פרסי המוזיקה של בילבורד, "שיר הסטרימינג המוביל (וידאו)" ו"שיר הראפ המוביל", על השיר "Panda".
ב-4 במאי 2018, הוציא את מיני-אלבום הבכורה שלו, L.O.D., באמצעות חברת התקליטים העצמאית שלו, LOD רקורדס. האלבום הגיע למקום ה-161 במצעד הבילבורד 200. בשנת 2020, הוציא מיני-אלבום נוסף, בשם Diamonds Forever.
דיסקוגרפיה > מיקסטייפים

2016: New English
דיסקוגרפיה > מיני-אלבומים

2018: L.O.D.
2020: Diamonds Forever
הערות שוליים

1 2  "Desiigner – Music Videos, News, Photos, Tour Dates – MTV". נבדק ב-1 ביולי 2016. {{cite web}}:  (עזרה)
1 2  "Panda – Single". iTunes Store (US). נבדק ב-18 באפריל 2016. {{cite web}}:  (עזרה)
↑  J. Pablo Caraballo (6 במאי 2016). "'Lemonade' Producer Mike Dean Gives the Behind-the-Scenes Scoop on Beyoncé's Opus". Billboard. {{cite web}}:  (עזרה)
↑  "Desiigner Announces "Life Of Desiigner" Album". HipHopDX. נבדק ב-1 ביולי 2016. {{cite web}}:  (עזרה)
↑  "2016 XXL Freshman Class Cover – XXL". נבדק ב-1 ביולי 2016. {{cite web}}:  (עזרה)
↑  "Kanye West premieres new single with Gucci Mane, Travis Scott and more off Cruel Winter". XXL. נבדק ב-10 ביולי 2016. {{cite web}}:  (עזרה)
↑  "Desiigner Performs 'Panda' and Turns Up the BET Awards". נבדק ב-1 ביולי 2016. {{cite web}}:  (עזרה)
↑  "Listen to Desiigner's 'New English' Mixtape". Complex. 26 ביוני 2016. {{cite web}}:  (עזרה)
↑  "Desiigner Plays New Song Featuring Pusha T at 'New English' Mixtape Listening Party". XXL. 22 ביוני 2016. {{cite web}}:  (עזרה)
↑  "Drake Bounced From Top Spot Of Billboard Album Chart". Hip Hop DX. נבדק ב-12 ביולי 2016. {{cite web}}:  (עזרה)
↑  Caulfield, Keith (14 ביולי 2016). "Billboard 200 Chart Moves: Luke Bryan Scores His Fourth Million-Selling Album". Billboard. {{cite news}}:  (עזרה)
↑  "Drake, The Chainsmokers Lead Nominees for the 2017 Billboard Music Awards". Billboard. 10 באפריל 2017. נבדק ב-10 באפריל 2017. {{cite web}}:  (עזרה)
↑  "Desiigner's Surprise 'L.O.D.' EP Is Here: Listen". Billboard. נבדק ב-4 במאי 2018. {{cite web}}:  (עזרה)
| --- | --- |
בקרת זהויות :  LCCN: no2016113372  MusicBrainz: 05b75ee5-98cd-430e-b1ec-ec0f61fdabda  VIAF: 29147266820935482070   WorldCat (עם VIAF): 29147266820935482070
דיודאטו

| --- | --- |

 לידה:  30 באוגוסט 1981 (בן 43) אאוסטה, איטליה 
 שם במה:  Diodato 
 מוקד פעילות:  איטליה 
 תקופת הפעילות:  מ-2007
 מקום לימודים:  Università degli Studi Roma Tre 
 סוגה:  פופ רוק
 שפה מועדפת:  איטלקית, צרפתית 
 בן או בת זוג:  Levante (?–2019) 
 פרסים והוקרה:  פסטיבל סן רמו 
 www.diodatomusic.it
 פרופיל ב-IMDb
 
אנטוניו דיודאטו (באיטלקית: Antonio Diodato; נולד ב-30 באוגוסט 1981), המוכר בשם הבמה דיודאטו (באיטלקית: Diodato), הוא זמר-יוצר איטלקי.
ביוגרפיה

דיודאטו נולד ב-30 באוגוסט 1981 באאוסטה שבאיטליה.
ב-23 באפריל 2013, הוציא את אלבום המוזיקה הראשון שלו, E Forse Sono Pazzo.
ב-2014, הוציא את אלבום המוזיקה השני שלו, A ritrovar bellezza.
ב-27 בינואר 2017, הוציא את אלבום המוזיקה השלישי שלו, Cosa Siamo Diventati.
בפברואר 2020, דיודאטו זכה במהדורה ה-70 של פסטיבל סן רמו עם השיר "Fai rumore", והוא נבחר לייצג את איטליה באירוויזיון 2020. עם זאת, לא השתתף בשנה זו עקב התפרצות נגיף הקורונה.
ב-14 בפברואר 2020, הוציא את אלבום המוזיקה הרביעי שלו, Che vita meravigliosa.
דיסקוגרפיה

2013: E forse sono pazzo
2014: A ritrovar bellezza
2017: Cosa siamo diventati
2020: Che vita meravigliosa
דולפין נהרות סיני

| דולפין נהרות סיני |
| --- | --- |
  השוואה בין דולפין נהרות סיני לבין אדם ממוצע
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
על־משפחה:: דולפיני נהרות
משפחה:: ליפוטיים
סוג:: ליפוטס
מין:: דולפין נהרות סיני
שם מדעי
 Lipotes vexillifer ‏מילר, 1918
תחום תפוצה
 תפוצתו הטבעית של דולפין הנהרות הסיני

דולפין נהרות סיני המכונה גם בּאיג'י (בסינית: 白鱀豚; שם מדעי: Lipotes vexillifer; פירוש מילולי: Lipotes משמעו "נשאר מאחור" ו-vexillifer משמעו "נושא הדגל") הוא מין דולפין נהרות שחי במימיו המתוקים של נהר היאנגצה שבסין. בעשורים האחרונים הידרדרה אוכלוסייתו למצב קשה, ומאמצים רבים נעשו לשימורו אך נכשלו. הוא הוכרז כנכחד לאחר שמשלחת שיצאה לבדוק את מצבו ב-2006 לא ראתה ולו פרט אחד. עם זאת באתר איגוד השימור העולמי (IUCN) הוא עדיין מוגדר ב"סכנת הכחדה חמורה". אם אכן נכחד המין, אזי יהיה זה היונק המיימי הראשון שנכחד בטבע מזה כ-50 שנה, כאשר האחרון שנכחד היה כלב ים נזירי קריבי.
היסטוריה

על פי ממצאי מאובנים נראה שהדולפיניים היגרו מהאוקיינוס השקט לנהר היאנגצה לפני 20 מיליון שנים. דולפין הנהרות הסיני היה אחד מכמה מיני דולפינים שחיים במים מתוקים באופן בלעדי. נהרתן הגנגס חי בנהר הגנגס, נהרתן האינדוס חי בנהר האינדוס, דולפין האמזונאס והפרנסיסקנה לה פלטה, חיים בנהרות האמזונאס והאורינוקו שבדרום אמריקה.
תפוצה טבעית

בעבר הייתה תפוצתו של דולפין הנהרות הסיני לכל אורכו של נהר היאנגצה, אולם היא הצטמצמה במהלך השנים בשל פעילות האדם. מעט לפני הכחדתו, תפוצתו הייתה מוגבלת לאזור נתיב-המים הראשי של סין בין אגם דוגנטינג לדונגלינג.
מאפיינים

כאשר ברח מסכנה, דולפין הנהרות הסיני יכול היה להגיע למהירות של 60 קמ"ש, אולם מהירותו במרבית הזמן הייתה בין 10 ל-15 קילומטרים בשעה. יכולות הראייה והשמיעה שלו התנוונו באופן ניכר במהלך אלף השנים האחרונות, ותנועתו וניווטו הסתמכו בעיקר על אקולוקציה. גודלו של מוחו היה כגודל מוחם של גורילה ושל שימפנזה, ומדענים מעריכים כי הוא היה חכם יותר מהפרימטים.
הידלדלות והכחדה

לפי ספר השיאים של גינס, דולפין הנהרות הסיני היה הלווייתנאי הנדיר ביותר בעולם. הוא נתגלה למדע ב-1914, ונצפה בפעם האחרונה בספטמבר 2004.
הידלדלות והכחדה > הסיבות להיעלמות

ארגון השימור העולמי מנה מספר איומים אפשריים לדולפין הנהרות הסיני, שייתכן שגרמו להיכחדותו. הראשונה היא תקופה שבה ניצוד דולפין הנהרות הסיני בידי האדם, היא תקופת הקפיצה הגדולה קדימה. סיבות אחרות היו מכשירי דיג שפגעו בדולפין, שימוש לא חוקי בדיג בשיטת שיתוק בעזרת הלם חשמלי (Electrofishing), התנגשויות עם כלי שיט, אובדן של בתי גידול וזיהום.
יחד עם התפתחותה הכלכלית של סין, הלחץ על דולפין הנהרות הלך וגדל. פסולת ביתית ותעשייתית זרמה לנהר היאנגצה. קרקעיתו של הנהר נחפרה, וחוזקה בעזרת בטון במקומות רבים. תנועת כלי השיט הוכפלה, גודלם גדל, ורשתות הדיג הפכו לרחבות יותר ולקטלניות יותר. רמות הרעש הגבוהות הפכו את דולפין הנהרות הסיני, שממילא הסתמך רבות על שמיעה, מועד להתנגשויות עם מדחפים של סירות. לא רק זאת, גם אוכלוסיית הדגים שמהם ניזון דולפין הנהרות הצטמצמה באופן משמעותי בעשורים האחרונים. גודלן של אוכלוסיות מסוימות של דגים אלו הגיע לאלפית מגודל האוכלוסייה שלפני ההתפתחות הכלכלית המסיבית.
בשנות ה-70 וה-80, כחצי מהמיתות של דולפיני נהרות סיניים התרחשו בעקבות תפיסתם של הדולפינים כדיג משני ברשתות הדיג. בתחילת שנות ה-2000, שיתוק באמצעות הלם חשמלי נחשב כגורם המסוכן ביותר לדולפין הנהרות. אף על פי שהוצאה מחוץ לחוק, שיטת הדיג הקטלנית הייתה נפוצה בין הדייגים הסיניים. בנייתו של סכר שלושת הנקיקים הוסיפה לצמצום בבתי הגידול של הדולפין, ורק הביאה לגידול במספר כלי השיט הנוסעים בנהר.
הידלדלות והכחדה > השתלשלות אירועים

המאה ה-3 לפנה"ס - האוכלוסייה מנתה לפי הערכות כ-5,000 פרטים.
שנות ה-50 - האוכלוסייה הוערכה בכ-6,000 פרטים.
1958–1962 - בהשראת הקפיצה הגדולה קדימה מקועקע מעמדו המסורתי המכובד של דולפין הנהרות.
1979 - הרפובליקה העממית של סין מכריזה על דולפין הנהרות הסיני כמין הנתון בסכנה.
1983 - הוצאת ציד דולפין הנהרות אל מחוץ לחוק.
1984 - מצוקתו של דולפין הנהרות הסיני מושכת כותרות בסין
1986 - האוכלוסייה מוערכת בכ-300 פרטים.
1989 - מושלמת בנייתו של סכר ה-Gezhouba על נהר היאנגצה.
1990 - האוכלוסייה מוערכת בכ-200 פרטים.
1994 - החלה בנייתו של סכר שלושת הנקיקים.
1996 - ארגון ה-IUCN מדרג את מצב המין בסכנת הכחדה חמורה (Critically Endangered).
1997 - האוכלוסייה מוערכת בפחות מ-50 פרטים.
1998 - שבעה פרטים מתגלים בסקירה.
2003 - מאגר המים של סכר שלושת הנקיקים מתחיל להתמלא.
2004 - הצפייה האחרונה הידועה בדולפין הנהרות הסיני, כאשר פרט נמצא מת על שרטון.
2006 - בחיפוש שנערך לא נמצא אף פרט ממין זה, והוא הוכרז כמין נכחד כפי הנראה.
| שנה | האזור הנסקר | מספר הקילומטרים שנסקרו | מספר הדולפינים שנצפו | אומדן כללי על מספר הדולפינים |
| --- | --- | --- | --- | --- |
| 1979 | ווהאן - Chenglingji | 230 | 19 | - |
| 1979 | נאנג'ינג - Taiyangzhou | 170 | 10 | - |
| 1979–1981 | נאנג'ינג - Guichi | 250 | 6-3 קבוצות | 400 |
| 1978–1985 | איצ'נג - נאנטונג | 1600 | מעל 20 קבוצות | 156 |
| 1985–1986 | איצ'נג - Jiangyin | 1510 | 42 קבוצות | 300 |
| 1979–1986 | Fujiangsha - Hukou | 630 | 79-78 | 100 |
| 1987–1990  | איצ'נג - שאנגחאי | 1669 | 108 | 200 |
| 1989–1991  | Hukou - Zhenjian | 500 | 29 | 120 |
| 1991–1996 | Xinchang - ווהאן | 413 | 42 | מתחת ל-100 |
האדם הבלתי נראה

| --- | --- |

 מידע כללי
 מאת:  רלף אליסון 
 שפת המקור:  אנגלית 
 סוגה:  רומן חניכה, ספרות אפרו-אמריקאית, social novel, רומן אוטוביוגרפי, מדע בדיוני 
 מקום התרחשות:  ניו יורק, ארצות הברית 
 הוצאה
 הוצאה:  רנדום האוס 
 תאריך הוצאה:  1953 
 פרסים
 פרס הספר הלאומי לספרות בדיונית (רלף אליסון, 2020)  פרס אניספילד-וולף (רלף אליסון, 1992)  20th Century's Greatest Hits: 100 English-Language Books of Fiction 
 
האדם הבלתי נראה הוא רומן של הסופר האפרו-אמריקני רלף אליסון, אשר יצא לאור בשנת 1952. הספר מתייחס לסוגיות חברתיות ואינטלקטואליות שעמדו בפני שחורים בארצות הברית בעשורים הראשונים של המאה ה-20, כולל לאומנות שחורה, היחסים בין זהות שחורה למרקסיזם, והפוליטיקה הגזעית הרפורמיסטית של בוקר טי. וושינגטון, בנוסף לעניינים שקשורים לאינדיבידואליזם וזהות אישית.
האדם הבלתי נראה זכה בפרס הספר הלאומי של ארצות הברית לשנת 1953. ב-1988 הספרייה המודרנית דירגה את הספר מספר 19 ברשימת 100 הספרים הטובים בשפה האנגלית של המאה ה-20. טיים מגזין כלל אותו ברשימת 100 הספרים הטובים בשפה האנגלית משנת 1923–2005.
תרגום לעברית

האדם הבלתי נראה, תרגם אורי בלסם, הוצאת זמורה-ביתן, 1988.
ד'תתצ"ז

ד'תתצ"ז (4897)  היא שנה עברית  אשר  החלה ביום א' בתשרי, אור ל-29 באוגוסט 1136 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 1137. שנה מסוג זשה, היא מעוברת, ואורכה 385 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דיונון יבלות ענק

| דיונון יבלות ענק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Oegopsida
משפחה:: Onychoteuthidae
סוג:: Kondakovia
מין:: דיונון יבלות ענק
שם מדעי
 Kondakovia longimana

דיונון יבלות ענק (שם מדעי: Kondakovia longimana) הוא מין של דיונון גדול מהסדרה דיונוני רחף אשר חי במימי האוקיינוס שלחופי אנטארקטיקה.
מאפיינים

אורך הגלימה של דיונון זה מגיעה ל-85–115 סנטימטר בממוצע. הדיונון הארוך ביותר התגלה בשנת 2000 באנטארקטיקה באורך מלא של 2.5 מטר. המשקל המרבי של הדיונון הוא 50 קילוגרם. הדיונון בעל מספר קפלים בעורו ובעל זרועות בעלות מעל 33 קרסים זעירים, אך חזקים.
דיונון זה די נדיר ונמצאו ממנו רק 3 פרטים שנאספו בעומק 50 מטר לחופי איי אורקני הדרומיים. תחום התפוצה המדויק שלו אינו ידוע, אך נראה שהוא שוכן בטווח המים העליון עד לעומק בינוני ומצוי באוקיינוסים הקרים מאנטארקטיקה עד לאיי ג'ורג'יה הדרומית וים טסמן בצפון.
הדיונון ניזון ממיני קריל לצד סרטנים ואורנוניים בעומק ובתורו מושך טורפים רבים לרבות כרישים כמו כרישי ישנן ולמנה חוטמנית (אשר צורכים מעל 20% מתזונתם מהדיונון), ראשתנים, אלבטרוסיים ופינגוויניים.
ראו גם

דיונון צלצל חסון - מין גדול מאותה המשפחה
הערות שוליים

↑  דיונון יבלות ענק באתר הרשימה האדומה של IUCN
ד'תתצ"ג

ד'תתצ"ג (4893)  היא שנה עברית  אשר  החלה ביום א' בתשרי, אור ל-12 בספטמבר 1132 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1133. שנה מסוג בשה, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דיסקוטון

| --- | --- |

 נתונים כלליים
 תקופת הפעילות:  1974–1992 (כ־18 שנים) 
 מיקום המטה:  סרייבו 
 
דיסקוטון (באנגלית: Diskoton) היא חברת תקליטים שפעלה בסרייבו בתקופת הרפובליקה הפדרלית הסוציאליסטית של יוגוסלביה.
החברה הוקמה בשנת 1972 על ידי אסים חבריץ' שהיה עובד של Beograd Disk. בתחילת פעילותה החברה פעלה כחברת בת של חברה עירונית Park. חברת האם ניהלה פארק שעשועים וגן חיות של העיר ומשרדי Diskoton הוקמו בשטח זה. פס הייצור של החברה התבסס על ציוד שנרכש בצרפת ובשנת 1973 נוצרו תקליטים ראשונים. עד לשנת 1975 ביכולתם היה לייצר רק EP וסינגלים, אך בסוף 1975 נרכש ציוד ליצירת אריך-נגן וקלטות. בתחילת שנות ה-80 של המאה ה-20 ייצור התקליטים עבר בהדרגה לבלגרד.
לאחר תחילת מלחמת בוסניה בשנת 1992 החברה הפסיקה להתקיים. במהלך הפצצות על סרייבו ארכיון החברה נהרס ועתה לא ניתן לקבל הקלטות חדשות באיכות גבוהה.
בחברה היו רשומים אמנים שהתבססו בבוסניה והרצגובינה לרבות מילדין שוביץ' וחאליד בשליץ'.
בשנת 2000 בסרייבו הוקמה חברה Sarajevo Disk ואמני החברה שעדיין פעילים עברו לחברה החדשה.
ד'תתצ"ד

ד'תתצ"ד (4894)  היא שנה עברית  אשר  החלה ביום א' בתשרי, אור ל-2 בספטמבר 1133 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 1134. שנה מסוג זחג, היא מעוברת, ואורכה 383 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דיוואן

הדיוואן הוא סגנון שירה שפותח באיראן ומשם התפשט לצפון אפריקה, סיציליה, ודרום אסיה. לשירים אלה הייתה היכולת לעורר השראה, ולרוב היו מולחנים ומושמעים בחצרותיהם של מספר סולטנים.
גזרון

מערבית: "ديوان" – "diwan". מילה זו שאולה מהשפה הפרסית ומשמעותה: רשימה או ארכיון, מילה זו נלקחה בכדי לתאר אסופת שירים.
הדיוואן באירופה

תופעת הדיוואן התייחסה לקבוצת משוררים שפעלה בצרפת בשנת 1697 ,אולם עדיין הייתה בראשית התפתחותה ולא נחשבה לפופולרית ביותר משום שנכתבה בעיקר לצרכים לימודיים, עד שבשנת 1819 זכה הדיוואן לעדנה מחודשת בזכות המשורר הגרמני יוהאן וולפגנג פון גתה יצירתו "פואמות של מזרח ומערב" משקפת את התעניינותו של גתה בכל הקשור לספרות המזרח באופן כללי, ובפרט לספרות הפרסית.
גישה זו יושמה גם בשירת ימי הביניים של יהדות ספרד.
אמצעים ספרותיים

בשירה הנקראת עותמאן דיוואן מתאפיינת בשפע של אמצעים ספרותיים כגון סימבוליזם, וריטואליזם (פולחן בשירות הדיוואן).
דוגמאות לסימבוליזם של הדיוואן:
ציפור הזמיר – הוורד
העולם – שדה הוורדים
הסגפן – הדרוויש
אלמנטים ספרותיים אלה לקוחים מתוך עולם המושגים של הסופיות.
הדיוואן והשירה העברית

במהלך ימי הביניים עבר הדיוואן מהפך מהתחום המנהלי לתחום הספרותי, בעידן שלפני הדפוס נחשבו עורכי הדיוואן למומחים ששלטו באומנות השיר. שירים אלה היו נערכים בהתאם לתבנית החריזה בדומה לשירו של רבי יהודה הלוי "יפה נוף", שירים כגון אלה הועתקו לדיוואן ולעיתים כללו אגרות בחרוזים, סדר השירים נקבע על ידי המעתיק באקראי או לפי זמן כתיבתם הכרונולוגי, תוך ציון התאריך שבו נכתב כל שיר.
בשירי שבח וידידות צייו המעתיקים את שם האדם שלכבודו נכתב השיר, בתוספת מידע על נסיבות כתיבת השיר, בין המפורסמים שבמשוררי הדיוואן ניתן למנות את רבי שמואל הנגיד, רבי שלמה אבן גבירול, רבי יהודה הלוי ורבי משה אבן עזרא, לעיתים מעריציהם של אותם משוררים הם שדאגו להעתיקם ולקבצם בדיוואנים, קצתם גם זכו לעיטוריהם של מאיירים מקצועיים.
לאחר גירוש ספרד העדיפה הקהילה היהודית להעדיף שירת קודש על פני שירת חולין שנותרה ללא קהל קוראים. מאוחר יותר בזמנה של תנועת ההשכלה היהודית החלו להתפרסם קבצים של שירת החול, תחילת המאה העשרים בישרו התעניינות הולכת וגוברת בזיהוי מחברי השירים כמו: שלמה אבן גבירול, יהודה הלוי ומשה אבן עזרא.
לאחר קריסת הגוש הקומוניסטי נתגלו בספריות ברוסיה קטעי שירה חשובים השופכים אור על תקופה זו.
ראו גם

דיוואן (פירושונים)
האדם הגלילי

הגולגולת ממערת זוטייה הנקראת האדם הגלילי - הגולגולת הקדומה בארץ-ישראל' מוזיאון ישראל
האדם הגלילי (או הגולגולת הגלילית) הוא כינוי פופולרי לשברי מצח ופנים של גולגולת אדם קדמון, שהתגלו במערת זוטייה שבנחל עמוד על ידי הארכאולוג הבריטי פרנסיס טרוויל-פיטר בשנת 1925. בספרות המדעית הגולגולת נקראת לרוב "גולגולת זוטייה" (Zuttiyeh skull) או "זוטייה 1". אין ודאות או הסכמה בין פלאואנתרופולוגים לגבי שיוכו המדויק של האדם הגלילי, והוא מסווג לעיתים כניאנדרטל, "קדם-ניאנדרטל", הומו היידלברגנסיס, ספיינס ארכאי ואף צורה מוקדמת של אדם מודרני אנטומית. השרידים נמצאו ככל הנראה בשכבה האשלו-יברודית במערה, ולכן מקובל לתארכם לסוף התקופה הפלאוליתית התחתונה, כ-400 עד 220 אלפי שנים לפני זמננו. זו גולגולת האדם הקדומה ביותר שנתגלתה עד כה בארץ ישראל. היא נמצאת כיום במוזיאון ישראל בירושלים.
גילוי וסיווג

בחפירת טרוויל-פיטר במערת זוטייה נמצאו שברי גולגולת, שחוברה וכונתה "האדם הגלילי". לפי דיווחו, הם נמצאו בתחתית השכבה הארכאולוגית, בעומק 2 מ' מתחת לפני השטח, בתוך שקע רדוד ברצפת המערה, והיו מכוסים בשני סלעי מפולת. הגולגולת מאובנת לחלוטין, כבדה ואדמדמה בצבעה, מצב זהה לעצמות בעלי החיים שנמצאו בשכבה הארכאולוגית. ניתן להקביל את המקום בו נמצאה לשכבה האשלו-יברודית שזוהתה בחפירות המאוחרות יותר במערה, וכך, גילה המשוער הוא כ-400,000 עד 220,000 שנים - הגולגולת הקדומה ביותר בארץ ישראל.
הממצאים כללו חלקים מעצמות הפנים והמצח. מבחינת המורפולוגיה, לגולגולת יש רכסי גבות עבים האופייניים להומינידים קדם-מודרניים, אך גם מצח יחסית גבוה בדומה להומו ספיינס. השתמרותה החלקית של הגולגולת (בעיקר עצם המצח) מקשה על הגדרתה הטקסונומית, אם כי ברור שהיא קדומה לאדם המודרני בצורתה. תחילה, סר ארתור קית גדיר את הממצא כאדם ניאנדרטלי. כיום אין הסכמה בין החוקרים אם היא טיפוס מאוחר של הומו ארקטוס והאם היא קרובה יותר להומו ספיינס או לאדם הניאנדרטלי - שניהם מינים מאוחרים יותר.